प्रधानमंत्री मोदी ने महिलाओं को मिट्टी के चूल्हे से आजादी दिलाने का संकल्प लिया है। यह संकल्प उज्ज्वला योजना के माध्यम से पूरा होता दिखाई दे रहा है। इस योजना ने देश के करोड़ों लोगों की जिंदगी बदली है। महाराष्ट्र के विदर्भ इलाके में देवली तहसील के पिंपलगांव के मंगेश रायमल की भी जिंदगी अब बदल चुकी है। मंगेश इस बात को लेकर काफी खुश हैं कि जिंदगीभर मिट्टी के चूल्हे पर खाना बनाने वाली उनकी बूढ़ी मां को अब ‘उज्ज्वला’ योजना के तहत गैस का सिलेंडर मिल गया है।